Lugege Luuka 21:1-4
Mida te iial teete, seda tehke kogu hingest, nõnda nagu Issandale ja mitte nagu inimestele. (Koloslastele 3:23)
Pärast kõrgkooli lõpetamist pidin alustama teenistust USA armees luureohvitserina. Lootsin teha eduka sõjaväelise karjääri. Paraku tekkisid mul viimasel kursusel terviseprobleemid ja ma ei läbinud tervisekontrolli. Sellega koos purunesid mu tulevikuplaanid. Olin väga pettunud ja nägin palju vaeva töö leidmisega. Viimaks sain tööd ühes väikefirmas, kus pidin olema telefonivalves. Tundsin end väga halvasti. Kuidas pidi selline töö mind rahuldama? Kirjas koloslastele julgustab Paulus meid tegema mistahes tööd kogu hingest, nõnda nagu Issandale. Seega ükski töö ei ole tähtsusetu, sest kui teeme seda hästi, toome au Jumalale. Olgu asutuse juht, pankur, õpetaja, sekretär või kodune lapsevanem – igaüks neist saab Jumala riigis viljakas olla. Ükski töö pole tühine, sest meie Jumal väärtustab seda.
Emily Carol Marszalek (Idaho, USA)
PALVE:
Armas Jumal, aita meid pühendada kõik oma tööd Sinule, teades et need on Sinu silmis olulised. Aamen.
PÄEVA MÕTISKLUS:
Usk annab tähenduse kõigele, mida teen.
PALVE TULIPUNKT:
NEED, KES ON PIDANUD LOOBUMA